Contemporană cu George Enescu și Dinu Lipatti, de care o lega o prietenie foarte strînsă, Clara Haskil a atins tîrziu celebritatea și recunoașterea internațională pe care le merita cu prisosință. Povestea vieții Clarei Haskil, astăzi unul  dintre reperele muzicii clasice internaționale, se desfășoară între o serie de repere precum cultivarea intensă a unui talent incredibil, tracul perpetuu, fragilitatea fizică, tristețea neajunsurilor de zi cu zi și tragismul unor vremuri complicate.